
	1.
	Noteikumu konsolidētā versija
13. Bārenim un bez vecāku gādības palikušajam bērnam sociālo pakalpojumu ilgstošas sociālās aprūpes un sociālās rehabilitācijas institūcijā nodrošina, pamatojoties uz bāriņtiesas lēmumu, bet bērnam ar smagiem un ļoti smagiem funkcionāliem traucējumiem – šo noteikumu 10. un 11. punktā minētajā kārtībā, neveicot šo noteikumu 11.3. apakšpunktā minētās darbības.
	Priekšlikums
Atkārtoti lūdzam izvērtēt un svītrot projekta 10. punktā iekļautā noteikumu Nr. 138 13. punkta izteikšanu jaunā redakcijā.  Projekts paredz noteikumu Nr. 138 13. punktu, kas paredz nosacījumus attiecībā uz bērniem, papildināt ar atsauci uz noteikumu Nr. 138 11.3. apakšpunktu, kas pēc projektā iekļauto noteikumu Nr. 138 grozījumu spēkā stāšanās attieksies tikai uz pilngadīgām personām. Papildus vēršam uzmanību, ka projekta 3. punktā ir iekļauts 10.3.1 apakšpunkts, kas precizē to, kādi dokumenti jāiesniedz, ja bērnam ir garīga rakstura traucējumi un bērnam nepieciešams pakalpojums ilgstošas sociālās aprūpes un sociālās rehabilitācijas institūcijā.

